b'\n_START_ARTICLE_\nRain (artist)\n_START_SECTION_\nCopil\xc4\x83ria\n_START_PARAGRAPH_\nRain \xc8\x99i-a petrecut o mare parte din copil\xc4\x83rie locuind cu p\xc4\x83rin\xc8\x9bii \xc8\x99i sora mai mic\xc4\x83. \xc3\x8en ciuda faptului c\xc4\x83 era un copil introvertit \xc8\x99i timid, el a descoperit c\xc4\x83 avea o pasiune pentru dans. Ini\xc8\x9bial, a avut un moment dificil \xc3\xaen care trebuia s\xc4\x83 echilibreze dansul \xc8\x99i \xc8\x99coala \xc8\x99i a primit note mici la \xc3\xaenceputul liceului din cauza repeti\xc8\x9biilor de dans frecvente. A decis s\xc4\x83 \xc3\xae\xc8\x99i urmeze pasiunea \xc8\x99i a urmat cursurile Liceului de Art\xc4\x83 Anyang, unde a primit primele lec\xc8\x9bii de actorie \xc8\x99i a putut s\xc4\x83 continue \xc8\x99i cu dansul. Rain \xc8\x99i-a dat seama din nou c\xc4\x83 nu poate s\xc4\x83 se concentreze \xc8\x99i pe dans \xc8\x99i pe lec\xc8\x9biile de actorie._NEWLINE_Rain \xc8\x99i-a pierdut mama suferind\xc4\x83 de diabet \xc3\xaen 2000. \xc3\x8en acela\xc8\x99i an, Rain a fost recrutat ca stagiar pentru JYP Entertainment, condus\xc4\x83 de c\xc3\xa2nt\xc4\x83re\xc8\x9bul \xc8\x99i produc\xc4\x83torul Park Jin Young. \xc3\x8entr-un interviu CNN \xc8\x99i \xc3\xaentr-un documentar Discovery Channel numit Discovering Hip Korea, el a declarat \xc3\xaens\xc4\x83 c\xc4\x83 a fost respins de mai multe ori din cauza aspectului fizic. "De fapt, mi s-a spus dup\xc4\x83 o prob\xc4\x83 c\xc4\x83 dansez \xc8\x99i c\xc3\xa2nt grozav, dar c\xc4\x83 nu am fost acceptat pentru c\xc4\x83 nu am pleoape duble." \xc3\x8en primii ani de formare, Rain a fost dansator \xc3\xaen fundal.\n_START_SECTION_\nDebut: 2002-2003\n_START_PARAGRAPH_\n\xc3\x8en 2002, Ji-hoon a debutat cu albumul Bad Guy \xc8\x99i a fost prezentat publicului pe numele de scen\xc4\x83 Rain. Dup\xc4\x83 primul s\xc4\x83u album, \xc3\xaen 2003, \xc8\x99i-a f\xc4\x83cut debutul \xc3\xaen televiziune \xc3\xaen serialul KBS, Sang Doo! Let\'s Go To School. Ulterior succesului ca actor \xc8\x99i c\xc3\xa2nt\xc4\x83re\xc8\x9b, Rain \xc8\x99i-a lansat cel de-al doilea album, How to Avoid The Sun.\n_START_SECTION_\nCre\xc8\x99terea popularit\xc4\x83\xc8\x9bii: 2004-2005\n_START_PARAGRAPH_\n\xc3\x8en 2004, el a jucat \xc3\xaen serialul de succes Full House cu una dintre cele mai iubite actri\xc8\x9be coreene, Song Hye Kyo. Serialul a avut un rating de peste 30% pentru fiecare episod. Acesta a fost difuzat \xc3\xaen diferite \xc8\x9b\xc4\x83ri cum ar fi Filipine, Malaezia, Indonezia, Singapore, Vietnam, Hong Kong, China, Japonia, Sri Lanka, Taiwan, Israel \xc8\x99i Statele Unite. Interpretarea din serial i-a adus premiul Cel Mai Bun Actor Debutant._NEWLINE_Cel de-al treilea album, It\'s Raining, a fost v\xc3\xa2ndut \xc3\xaen peste 1 milion de copii \xc3\xaen Asia. Potrivit unui raport al agen\xc8\x9biei lui Rain anterioare pentru Korea Culture & Content Agency, It\'s Raining a dep\xc4\x83\xc8\x99it graficele \xc3\xaen urm\xc4\x83toarele \xc8\x9b\xc4\x83ri p\xc3\xa2n\xc4\x83 \xc3\xaen 25 decembrie 2009: Japonia (100,000 copii), China (500,000 copii), Taiwan (70,000 copii), Thailanda (150,000 copii), Indonezia (50,000 copii), \xc8\x99i Coreea de Sud (154,000 copii) \xc3\xaensum\xc3\xa2nd un total de 1,074,000 de albume v\xc3\xa2ndute.\n_START_SECTION_\nExtinderea \xc3\xaen afara Coreei\n_START_PARAGRAPH_\nCel de-al patrulea album al lui Rain, Rain\'s World, a fost lansat \xc3\xaen Coreea pe 14 octombrie 2006._NEWLINE_A jucat \xc3\xaen primul s\xc4\x83u film, I\'m a Cyborg, But That\'s OK, regizat de Park Chan Wook. Filmul a c\xc3\xa2\xc8\x99tigat premiul Alfred Bauer la cea de-a 57a edi\xc8\x9bie a Festivalului Interna\xc8\x9bional de Film de la Berlin \xc8\x99i a fost ales ca film de deschidere pentru Festivalul Interna\xc8\x9bional de Film din Hong Kong. De asemenea, Rain a fost nominalizat la Cel Mai Bun Actor Debutant la Premiile Baeksang, premiu pe care l-a \xc8\x99i c\xc3\xa2\xc8\x99tigat.\n_START_SECTION_\nAsia\n_START_PARAGRAPH_\nTurneul "Rain\'s Coming" a \xc3\xaenceput pe 15 decembrie 2006 la stadionul Jamisil din Seul \xc8\x99i a fost programat s\xc4\x83 continue \xc3\xaen 2007 \xc3\xaen urm\xc4\x83toarele \xc8\x9b\xc4\x83ri: Singapore, Malaezia, Thailanda, Vietnam, China, Japonia, Taiwan, Australia, Statele Unite \xc8\x99i Canada. Turneul s\xc4\x83u a avut \xc3\xaen componen\xc8\x9ba sa produc\xc4\x83tori \xc8\x99i scenografi talenta\xc8\x9bi (ca Jamie King \xc8\x99i Roy Bennett) care s-au implicat \xc3\xaen turnee ale unor arti\xc8\x99ti precum U2, Michael Jackson, Ricky Martin, Madonna, Britney Spears, and The Rolling Stones. V\xc3\xa2nz\xc4\x83rile biletelor trebuiau s\xc4\x83 fie de peste 100 milioane de dolari._NEWLINE_Rain \xc8\x99i-a lansat primul album \xc3\xaen Japonia, Eternal Rain, pe 13 septembrie 2006. Concertul s\xc4\x83u de la Tokyo Dome din 25 mai 2007 a avut aproape 40,000 de spectatori. Rain a fost primul artist coreean care a c\xc3\xa2ntat la Tokyo Dome, cea mai mare sal\xc4\x83 de spectacole din Japonia.\n_START_SECTION_\nStatele Unite\n_START_PARAGRAPH_\n\xc3\x8en aprilie 2006, Rain a fost men\xc8\x9bionat \xc3\xaentr-un articol de pe site-ul revistei Time care numea "100 cele mai influente persoane care dau form\xc4\x83 lumii noastre". Rain a declarat c\xc4\x83 se simte onorat s\xc4\x83 fie pe list\xc4\x83 \xc8\x99i, de asemenea, remarcat faptul c\xc4\x83 acesta va fi un mare impuls pentru eforturile sale de a sensibiliza publicul s\xc4\x83u din Statele Unite. \xc3\x8en 2007, Rain a dep\xc4\x83\xc8\x99it sondajul online al revistei Time de\xc8\x99i nu era \xc3\xaen lista revistei. A reu\xc8\x99it de asemenea s\xc4\x83 ajung\xc4\x83 \xc3\xaen lista revistei People, "Cei Mai Frumo\xc8\x99i Oameni" din lume._NEWLINE_Concertul de dou\xc4\x83 zile din Statele Unite, Rainy Day New York a fost comercializat \xc8\x99i promovat de c\xc4\x83tre compania de produc\xc8\x9bie de concerte din Asia, Rainstone Live. Biletele s-au v\xc3\xa2ndut \xc3\xaen c\xc3\xa2teva zile \xc8\x99i concertele au avut Madison Square Garden.\n_START_SECTION_\nRainism si filmele americane: 2007-2009\n_START_PARAGRAPH_\n\xc3\x8en 2007, Rain a dep\xc4\x83\xc8\x99it sondajul online al revistei Time: l-a \xc3\xaenvins pe Stephen Colbert cu 100.000 de voturi. Colbert s-a r\xc4\x83zbunat \xc3\xaen glum\xc4\x83 produc\xc3\xa2nd o parodie a videoclipului lui Rain "Ways to Avoid the Sun" numit\xc4\x83 "He\'s Singin\' In Korean". Stephen Colbert apoi l-a provocat pe Rain la o competi\xc8\x9bie de dans._NEWLINE_Pe 16 octombrie 2008 Rain \xc8\x99i-a lansat cel de-al cincilea album, Rainism. A lansat "Love Story", ca primul single de pe album, \xc3\xaen scurt timp urmat de "Rainism". Comisia pentru Protec\xc8\x9bia Tineretului a catalogat albumul Rainism drept inadecvat pentru persoane sub 18 ani datorit\xc4\x83 c\xc3\xa2ntecului "Rainism". \xc3\x8en "Rainism", versurile (traduse din coreean\xc4\x83) "Tremur\xc3\xa2nd \xc3\xaen interiorul corpului t\xc4\x83u agitat este bagheta mea magic\xc4\x83 / Sim\xc8\x9bind limita de netrecut a mi\xc8\x99c\xc4\x83rii corpului" au fost considerate problematice din cauza referin\xc8\x9belor sexuale. Rain a re-lansat o versiune curat\xc4\x83 a melodiei la pu\xc8\x9bin timp dup\xc4\x83 aceea, dar \xc3\xaen loc s\xc4\x83 schimbe con\xc8\x9binutul albumului original, a etichetat albumul "Rainism" ca fiind nepotrivit pentru persoane sub 18 ani._NEWLINE_\xc3\x8en 2008, el a jucat \xc3\xaen primul s\xc4\x83u film american, Speed Racer, regizat de fra\xc8\x9bii Wachowski, unde l-a interpretat pe Taejo Togokahn. \xc8\x98i-a f\xc4\x83cut debutul interpret\xc3\xa2nd \xc3\xaen rolul principal \xc3\xaen Ninja Assassin, ca personajul principal, Raizo. Ninja Assassin a fost regizat de James McTeigue \xc8\x99i produs de Joel Silver \xc8\x99i fra\xc8\x9bii Wachowski. Proiectul a fost inspirat de scenele cu ninja din Speed Racer, \xc3\xaen care Rain i-a impresionat pe fra\xc8\x9bii Wachowski interpret\xc3\xa2nd un lupt\xc4\x83tor. The project was inspired by the ninja scenes featured from Speed Racer, in which Rain had impressed the Wachowskis with his portrayal as a fighter. A c\xc3\xa2\xc8\x99tigat premiul Biggest Badass la MTV Movie Awards din 2010 pentru interpretarea \xc3\xaen Ninja Assassin._NEWLINE_Rain a \xc3\xaencheiat turneul The Legend of Rainism la Colosseumul de la Palatul lui Cezar din Las Vegas, Nevada \xc3\xaen 24-25 decembrie 2009. A interpretat majoritatea c\xc3\xa2ntecelor de pe cel mai recent album, Rainism. Turneul The Legend of Rainism a avut concerte \xc3\xaen Japonia, Coreea de Sud, China, Taiwan, Hong Kong, Indonezia \xc8\x99i Las Vegas.\n_START_SECTION_\n\xc3\x8entoarcerea \xc3\xaen Coreea: 2010\n_START_PARAGRAPH_\nPe 6 aprilie 2010, Rain a lansat un mini-album special intitulat Back to Basic incluz\xc3\xa2nd piese ca "Love Song" \xc8\x99i "Hip Song". Pe 30 aprilie 2010, The Korea Times a publicat un articol preciz\xc3\xa2nd faptul c\xc4\x83 Rain va juca \xc3\xaentr-o nou\xc4\x83 dram\xc4\x83 numit\xc4\x83 The Fugitive: Plan B (\xc3\xaen coreean\xc4\x83: \xeb\x8f\x84\xeb\xa7\x9d\xec\x9e\x90). El joac\xc4\x83 rolul principal al\xc4\x83turi de actri\xc8\x9ba Lee Na Young. Drama a \xc3\xaenceput film\xc4\x83rile \xc3\xaen iunie 2010 \xc8\x99i a fost difuzat\xc4\x83 la sf\xc3\xa2r\xc8\x99itul lui septembrie p\xc3\xa2n\xc4\x83 la \xc3\xaenceputul lui decembrie de c\xc4\x83tre postul de televiziune KBS2.\n_START_SECTION_\n2011\n_START_PARAGRAPH_\nApare pentru a doua oar\xc4\x83 pe lista TIME 100.\n_START_SECTION_\nAspecte juridice \xc8\x99i concerte anulate\n_START_PARAGRAPH_\n\xc3\x8en februarie 2007, Rain \xc8\x99i fosta sa agen\xc8\x9bie de management, JYP Entertainment precum \xc8\x99i organizatorul de concerte Star M Corporation, au fost da\xc8\x9bi \xc3\xaen judecat\xc4\x83 pentru \xc3\xaenc\xc4\x83lcarea drepturilor de autor ale numelui de scen\xc4\x83 "Rain", de c\xc4\x83tre firma de \xc3\xaenregistr\xc4\x83ri din SUA, Rain Corporation. Compania, care lucreaz\xc4\x83 cu o forma\xc8\x9bie muzical\xc4\x83 din America intitulat\xc4\x83 tot "Rain", a cerut ca Rain s\xc4\x83 renun\xc8\x9be la acest nume \xc3\xaen Statele Unite. \xc3\x8en iunie 2007, procesul s-a \xc3\xaencheiat deoarece Tribunalul Districtului Nevada a hot\xc4\x83r\xc3\xa2t c\xc4\x83 nu exist\xc4\x83 nici o dovad\xc4\x83 care s\xc4\x83 indice c\xc4\x83 Rain Corporation va suferi vreun prejudiciu._NEWLINE_\xc3\x8en turneul s\xc4\x83u World 2007, concertele programate \xc3\xaen Shanghai, Toronto, San Francisco, \xc8\x99i Hawaii au fost anulate, fiind urmate de ultimul concert din Los Angeles. Ultimul eveniment de la Staples Center a fost anulat cu doar dou\xc4\x83 ore \xc3\xaenainte de deschidere._NEWLINE_Pe 19 martie 2009, un juriu federal a descoperit c\xc4\x83 Rain, fosta sa companie JYP Entertainment \xc8\x99i alte dou\xc4\x83 companii de promovare, sunt vinova\xc8\x9bi pentru \xc3\xaenc\xc4\x83lcarea unui contract \xc8\x99i fraudarea promoter-ului din Honolulu, Click Entertainment, cu 2 milioane de dolari, dup\xc4\x83 ce concertul din Hawaii a fost anulat \xc8\x99i promoterilor nu le-a fost rambursat\xc4\x83 taxa de licen\xc8\x9biere \xc3\xaen valoare de 500.000 de dolari. Rain \xc8\x99i JYP au fost obliga\xc8\x9bi s\xc4\x83 pl\xc4\x83teasc\xc4\x83 2,4 milioane de dolari fiecare ca daune punitive, un milion de dolari pentru daunele legate de fraud\xc4\x83, \xc8\x99i 2,3 milioane de dolari pentru \xc3\xaenc\xc4\x83lcarea contractului. Rain and JYP were ordered to pay $2.4 million each in punitive damages, $1 million for damages related to the fraud, and $2.3 million for breach of contract._NEWLINE_Un alt proces intentat de promotorii Wellmade STAR M a fost respins de c\xc4\x83tre o instan\xc8\x9b\xc4\x83 din Coreea de Sud \xc3\xaen 28 ianuarie 2010. Judec\xc4\x83torul Bae Kwang-Kuk a decis \xc3\xaen favoarea lui Rain \xc8\x99i a \xc3\xaenvinuit reclamantul pentru preg\xc4\x83tirile slabe din jurul turneului anulat din SUA.\n_START_SECTION_\n\xc3\x8enrolarea \xc3\xaen armat\xc4\x83\n_START_PARAGRAPH_\nRain \xc8\x99i-a f\xc4\x83cut publice planurile de viitor pe 27 septembrie 2010, la o converin\xc8\x9b\xc4\x83 de pres\xc4\x83 pentru The Fugitive: Plan B. El a declarat c\xc4\x83 ar putea s\xc4\x83 se al\xc4\x83ture armatei anul viitor pentru servicii obligatorii. El a informat, de asemenea, c\xc4\x83 va juca \xc3\xaentr-un film despre avioane de lupt\xc4\x83 dup\xc4\x83 treminarea dramei. \xc3\x8enc\xc4\x83 nu exist\xc4\x83 date exacte despre film \xc8\x99i intrarea \xc3\xaen armat\xc4\x83.\n_START_SECTION_\nSix to Five\n_START_PARAGRAPH_\n"Six to Five" a fost prima linie vestimentar\xc4\x83 a lui Rain, dat fiind c\xc4\x83 a fost visul lui de a deveni designer de mod\xc4\x83. A fost lansat\xc4\x83 pe 23 decembrie 2008. Mul\xc8\x9bi arti\xc8\x99ti au venit s\xc4\x83-l sus\xc8\x9bin\xc4\x83, cum ar fi Lee Hyori, Kim Suna, Chae-Rim \xc8\x99i Seohyun de la Girls\' Generation. El creeaz\xc4\x83 \xc8\x99i prezint\xc4\x83 hainele. "Six to Five" este descris\xc4\x83 de Rain ca ideea de a avea un al \xc8\x99aselea sim\xc8\x9b. Denumirea de asemenea reprezint\xc4\x83 data sa de na\xc8\x99tere 6/25.\n_START_SECTION_\nJ.Tune Entertainment\n_START_PARAGRAPH_\n\xc3\x8en noiembrie 2007, Rain a declarat presei c\xc4\x83 a p\xc4\x83r\xc4\x83sit JYP Entertainment pentru a-\xc8\x99i deschide propria companie, J.Tune Entertainment (anterior cunoscut\xc4\x83 ca Rainy Entertainment). Trebuia s\xc4\x83 fie directorul executiv al companiei, dar a spus presei c\xc4\x83 \xc3\xaenc\xc4\x83 \xc8\x9bine leg\xc4\x83tura cu mentorul \xc8\x99i antrenorul s\xc4\x83u de at\xc3\xa2ta timp, Park Jin Young. J.Tune a debutat trupa MBLAQ, alc\xc4\x83tuit\xc4\x83 exclusiv din b\xc4\x83ie\xc8\x9bi, \xc3\xaen octombrie 2009. Rain particip\xc4\x83 activ \xc3\xaen muzica forma\xc8\x9biei, fie prin compunerea versurilor, muzicii sau coregrafia melodiilor.\n_START_SECTION_\nMunc\xc4\x83 umanitar\xc4\x83\n_START_PARAGRAPH_\nRain a fost implicat \xc3\xaen MTV EXIT, o campanie \xc3\xaempotriva traficului de fiin\xc8\x9be umane \xc3\xaen Asia. El a prezentat Traffic: An MTV EXIT Special, un documentar care ofer\xc4\x83 o perspectiv\xc4\x83 asupra realit\xc4\x83\xc8\x9bilor traficului de persoane \xc8\x99i aduce informa\xc8\x9bii cu privire la modul \xc3\xaen care oamenii se pot proteja, precum \xc8\x99i ce pot face pentru a pune cap\xc4\x83t exploat\xc4\x83rii \xc8\x99i a traficului.'